16/06/2014 | Administración LocalMunicipal
Ferrol
Urbanismo. Inspección e Disciplina
Notificación a don Manuel Yáñez e dona Ignacia Rodríguez Rodríguez expediente OE 15/14, Río Novo núm.4

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 26.05.2014 de resolución do expediente OE 15/14, como se descoñece o enderezo dos interesados no procedemento, procédese á súa práctica mediante anuncio no taboleiro de editos do concello do último domicilio coñecido e no Boletín Oficial da Provincia para coñecemento dos interesados. PRIMEIRO.- Desestimar as alegacións achegadas o 06.05.2014 por don Darren Paul Generoso Scholz Mazario en nome e representación de “NCG BANCO, SA”, e ordenar don Daniil Campderrich Bordonau e dona Laura Lourdes Hassine Dordio como propietarios do piso primeiro e segundo e á entidade “NCG DIVISIÓN GRUPO INMOBILIARIO” propietario do baixo inmoble sito na rúa Río Novo número 4, a realización no prazo de 10 días das actuacións necesarias para os efectos de restablecer a seguridade, salubridade e ornato do inmoble obxecto do presente expediente, e consistentes no seguinte: - Desmontaxe manual da parte da cuberta que aínda está en pé. - Baleirado e desmontaxe da totalidade do interior da edificación, retirada das vigas caídas e resto de tramados existentes. As vigas maestras que se atopen en bo estado de conservación deberán deixarse como elemento arriostrador dos muros medianeiros. - Comprobación da estabilidade das fachadas e retirada da totalidade de elementos soltos e susceptibles de caer á rúa, incluída a vexetación. - Impermeabilización das cabezas e da totalidade dos muros, incluído ás fachadas, mediante a aplicación de morteiro impermeable. - Peche de ocos da edificación para evitar a entrada de animais ao interior do inmoble. - Branqueado das fachadas. Para realizar as actuacións deberá achegar nomeamento de técnico responsable da dirección das obras e da coordinación de seguridade e saúde visado polo seu colexio profesional correspondente. Orzamento estimado das obras de urxencia (30.000) salvo imprevistos. Prazo de execución das obras 10 días. Deberanse ter en conta as indicacións dadas na autorización da Dirección Xeral de Patrimonio Cultural, Consellería de Cultura da Xunta, é dicir: no caso de ser necesarias actuacións que impliquen remoción de terras estas deberán ser realizadas baixo control arqueolóxico, que dada a situación de emerxencia e posibilidade de danos a persoas, a súa autorización poderá ser tramitada mediante procedemento simplificado segundo o establecido no artigo 4 do Decreto 199/1997 polo que se regula a actividade arqueolóxica en Galicia. SEGUNDO.- Apercibir aos interesados que de non cumprimentar a orde descrita no parágrafo anterior, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa do interesado, esixíndolle o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables ata lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. TERCEIRO.- Solicitar ao Rexistro da Propiedade a práctica da anotación marxinal da resolución do presente expediente OE 15/14 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. CUARTO.- Comunícaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. QUINTO.- Notificar aos interesados no expediente. Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez